Za šaku dolara
Za šaku dolara (italijanski: Per un pugno di dollari; engleski: A Fistful of Dollars) italijanski je špageti-vestern Sergia Leonea iz 1964. s Clintom Eastwoodom u glavnoj ulozi. U SAD-u je objavljen tek 1967. te je inicirao popularnost novog žanra, špageti-vesterna. Film je dobio i neslužbene nastavke: Za dolar više (1965) i Dobar, loš, zao (1966), u kojima je, također, nastupio Eastwood. Sva tri filma poznata su kao "dolarska trilogija". Ovaj film svojevrsna je obrada Tjelesne straže Akire Kurosawe. U sva tri filma Eastwood se pojavljuje u sličnoj ulozi, kao usamljeni revolveraš bez imena. Zbog toga je studio United Artists promotivno nazvao njegov lik "Čovjek bez imena" ("The Man With No Name"). Budući da je ovo bio prvi film iz žanra špageti-vesterna u Americi, mnogi evropski glumci i filmska ekipa uzeli su američka umjetnička imena. Tako je Sergio Leone bio poznat kao "Bob Robertson", Gian Maria Volonté kao "Johnny Wels", a kompozitor Ennio Morricone kao "Dan Savio". Za šaku dolara i njegova dva nastavka snimljeni su u španskoj pokrajini Almeríji.